
ACADEMIAE LUGD. BAT. CURATORES, VIRI ILLUSTRISSIMI, 

SPECTATISSIMI. 
PROFESSORES, VIRI CLARISSIMI. 

CIVES ACADEMICI, BONARUM ARTIUM STUDIOSI, LAUDA- 

TISSIMI ADOLESCENTES. 
CUJUSCUNQUE ORDINIS HIC ADESTIS, AUDITORES HUMA- 

NISSIMI. 

Nihil fere tam tritum est ac vulgare, nihil tam om- 
nium ore celebratum, quam illud, cujusque populi 
naturam et indolem nulla ex re melius quam ex legi- 
biis suis perspici et cognosci. Gum nimirum optimae 
sint meritoque habeantur leges, quas populus ferre 
possit, ferre autem posse censendus sit nonnisi eas, 
quae ad ingenium moresque suos accomodatae sunt, 
inde facile sequi, leges, si quid umquam, esse specu- 
lum, quod civitatis imaginem fidelissime referat. Quum 
praeterea, ut ait Julianus, leges nulla alia de causa 
nos teneant, quam quod judicio populi receptae sunt, 

haud temere quis inde conficiat, has, simulatque ap- 
pareant a moribus aliquantum abhorrere, simul cum 
mutata rerum facie repudiari ac veluti nummos repro- 
batos e medio hominum tolli. Hoc tamen saepe non 
ita sese habere, nemo vel paululum rerum expertus 
infieias ibit. Cujus rei causas, quantum sinant temporis 
intra quas concludor angustiae, hac mihi data oppor- 
tunitate explanare proposui. Dicam igitur de variis 
causis quibus fit, ut populorum leges ab eo- 
rum moribus discrepent. 

Hominum natura ita comparata est, ut plerique 
suo potius quam alieno arbitrio regi, de eo quod a se 
fieri aut non fieri oporteat, se ipsos judices atque ar- 
bitros constituere quam alios edere malint. Hac scilicet 
naturali facultate quidquid lubeat faciendi, Romani li- 
bertatem consistere et a conditione servorum, qui rerum 
loco habebantur, differre existimabant. lstiusmodi vero 
plena nullisque finibus circumscripta libertas, cum fa- 
cile ceterorum infregisset fuissetque adeo metus, ne 
cuncta ad vim armaque converterentur, sponte appa- 
ret, quocunque titulo aut nomine constituendum fuisse 
imperium, quod fines ita regeret, ut quisque suam ip- 
sius libertatem cum aliorum in concordiam redigere 
cogeretur. 

Tali autem imperio sese subjiciendi, quamvis summa 

atque inevitabilis cogere videretur necessitas, ne sic 
tarnen ad id facile sese adduci passi fuissent homines, 
de privato potius commodo promovendo quam de com- 
muni omnium salute tuenda solliciti. Mirum itaque non 
est, eos quibus rei publicae regundae legurnque ferenda- 
rum potestas fuit concessa, mature perspexisse, si ali- 
quid apud populares suos valere vellent, ipsorum potes- 
tatem muniehdam atque corroborandam esse summa 
quadam auctoritate, quae cum supra mortales emineret, 
sola reverentia sui et citra hominum invidiam vel of- 
fensionem, omnes ad obedientiam impelleret et per- 
duceret. Sic ex antiquitate legislatores, cum usu essent 
edocti, omnium fere mortalium pectora imbuta esse 
pietate erga Deos, qui omnibus rebus humanis interesse 
censerentur, jura civibus suis imponenda vel a coelesti 
numine repetita, vel saltem ejus nutu atque auspiciis eon- 
dita esse omnibus inculcare studebant; sie demum jussa 
ac praecepta sua a contemtu ac violatione hominum tuta 
fore arbitrati. „Lex est", sic summus Atheniensium 
orator „cui omnes obtemperare par est, tum ob alia 
„multa, tum vel maxime quod omnis lex est inventum 
„ac munus Dei, decretum vero prudentium." 

Legibus autem sic divina auctoritate sancitis, id 
necessario sequebatur, ut cum committere in eas pia- 
culum esset, tum etiam, ut quasi a Diis immortalibus 
profectae, haud secus ac Dii ipsi humanae vitae metas 

excedere et immortalitatem spirare videri debuerint. 
Legislator scilicet a Deo majestatem repetens, non 
tantum supra omnes et omnibus horis, sed etiam in 
aeternum sapiebat! Facile hinc intelligitur, plerosque 
veterum populorum, progredientibus etiam temporibus 
et mutata prorsus civitatium et juris conditione, luben- 
tissime posteriores suas leges ad vetustissimas quasque, 
quarum aliquando ne verba quidem amplius intellige- 
bat, retulisse et Romanos v. c. diu diuque ad leges 
Regias sic nuncupatas, quasi ad fontem perennem pro- 
vocare solitos fuisse. Quam sagaciter autem veteres isti 
legislatores humanam naturam pervestigatam et quam 
bene perspectum habuerint, quantum ad perpetuum le- 
gum cultum interesset, earum originem non ab homi- 
nibus sed potius a coelo derivare, inde patet, quod vel 
hodieque, dum omnes quae ubique terrarum umquam 
latae fuerint leges, ad severum judicium revocantur et 
sine ulla religione pro re nata corriguntur et abrogan- 
tur, eae longissime et tenacissime novandi studio re- 
sistunt, quae sive veteri sive novo foedere nituntur, vel 
niti censentur. Exemplo sint leges de nuptiis cognatio- 
nis nomine prohibitis, de divortiis, de usuris, de mortis 
poena infligenda aliaeque quae neque institutis nostris 
consentaneae neque ad humanam societatem tuendam 
necessariae, nihilominus apud recentiores easque cul- 
tiores gentes vigorem suum obtinent obtinebuntque, 

donec de Eeclesiae ab imperio separatione, sanius ab 
universis feretur judicium. 

At vero populus, quamquam rudis adhuc et barba- 
rus, ad pristinas suas ac divinas leges tamquam ad 
saxum adhaeret, paulatim tamen a nativa sua simpli- 
citate recedit. Etenim aucto incolarum numero cum 
imperii sui fines promovere cogatur, oculos vertit ad 
exteras nationes primum finitimas, deinde remotiores, 
quarum alias foederibus et pactionibus in amicitiam 
et societatem recipit, alias vi et armis subigit. Arctior 
inde necessitudo, quae connubio et commercio fir- 
mata, id sensim efficit, ut ei innotescant exterorum jura 
et instituta usuque discat, illa quamvis ab indigenis 
diflerant, habere tamen quo se prae his commendent et 
esse quoque in hoste virtutem. Sic istud quod cum aliis 
populis intercedit commercium, cum universe populum 
a rudi et agresti vita ad humaniorem deducit cultum 
tum etiam in jus suum non magnam exercere vim non 
potest. Quidquid propriae leges habuissent duri, pau- 
latim in lenius flectitur, quod fuit asperum, sim- 
plex, absolutum, moderatur aequitas; pro mero jure 
civili, quod veram olim referebat imaginem gentis in- 
cultae et horridae, coli et observari incipit id quod na- 
turalis ratio inter omnes homines constituit, donec tan- 
dem magis magisque excultis moribus, novum extitit 
jus a pristino re prorsus diversum. Re inquam; ani- 

madvertatis enim velim, ingentem illam juris muta- 
tionem apud antiquas praecipue nationes, locum non 
habere voce ac suflragio legislatoris (semper enim quod 
novum habetur nec tralatitium odio habetur) sed po- 
tius rebus ipsis et factis idque vel tacita civium 
conventione (consuetudine) vel ita, ut qui jurisdictio- 
nem habent, communi omnium consensu suppleant et 
corrigant id quod leges habent vitiosi, aut denique ita, 
ut Icti itidem probante populo, lictionibus ac com- 
mentis suis vel subtili eorum interpretatione verba le- 
gum quidem teneant, mentem vero ac sensum omit- 
tant. Ita stare videtur vetus et quasi sacrosanctum 
aediticium, revera fundamenta sunt labefactata et ex 
remota illa vetustate nil fere superest, nisi memoria et 
cultus. Eadem rerum ac legum vocabula, eaedem for- 
mulae et actiones, res toto coelo diversae; aiiud prae- 
cipiunt leges, aliud eflecerunt mores. 

Vultisne exempla'? ad Romanos provoco. 

Probe illi intellexerunt ad bellicam virtutem et glo- 
riam conciliandam, nil magis valere quam disciplinam 
militarem, qua prolapsa ne stare quidem rempublicam 
posse; quo vero huic disciplinae jam a teneris adsues- 
cerent, a familia exordium esse capiendum. Intra domum 
igitur omnia regebantur et gubernabantur nutu ac vo- 
luntate unius patrisfamilias, qui ut ait Ictus, in domo 
dominium habebat cujusque potestatem qui vel tantu- 

lum circumscribere conatus esset, vim inferre videretur. 
Hunc adeo dominum seu potius magistratum domesti- 
cum, metuebant servi, verebantur liberi, suspiciebat 
uxor. In liberos, ut cognitum est, potestas erat talis, 
ut nulla neque sexus neque aetatis neque dignitatis 
ratione habita, haud secus atque servos et animalia, 
posset eos pretio maneipare, virgis caedere, in car- 
cerem detrudere, impune necare. Tyrannicam, inquies 
et vix tolerabilem dominationem ! Cavete tamen putetis, 
id quod iure erat licitum, etiam honeste fuisse habitum 
usuque rerum obtinuisse. Quod ni prohibuisset insita 
parentibus erga liberos caritas, prohibebant instituta qui- 
bus legum rigor et severitas mitigabantur. Prohibebat 
nempe quod ex propinquis constabat consilium, sine 
eujus interventu nil gravius ad domum pertinens statui 
poterat. Prohibebat praeterea censor, qui d u m aerarium 
faciebat equitem, qui equum habuisset gracilentum vel 
alium quemque civem, qui agrum suum sordescere pas- 
sus fuerit, certe in liberos nisi in atroci tacinore depre- 
hensos, saevitiam impunitam non reliquit. 

In uxorem quoque si uno ex tribus cognitis modis in 
manum mariti convenisset, erat imperium. Si quid per- 
verse tetreque fecisset mulctabat. Si vinum bibisset vel 
cum alieno viro probri quid fecisset condemnabat. Verum 
ne in eam quidem gravius animadvertere quis ausus es- 
set, nisi prius, ejus quod perpetrasset certiores fecisset, 

cognatos, quibus arbitris et testibus utpote judex senten- 
tiam ferebat. Inficiari nolo, ex meri juris rigore uxorem 
aliquatenus rei loco potuisse et mancipari et usucapi et si 
quid acquisivisset, se marito acquisivisse. En! sic exela- 
mant, qui species rerum, non res ipsas vident, Romano- 
rum uxores liberorum tanturn quaerendorum causa com- 
paratas, ad ancillarum instar habitas et pro lubitu repudia- 
tas, amor conjugalis neque orientalibus populis neque 
Graecis neque Romanis cognitus, posteriorum scilicet 
hoc temporum inventum! Quam egregie falluntur, qui 
populorum mores vitaeque rationem ad unicam legum 
normam exigere solent. Mihi credite! Romani nondum 
saltem depravatis moribus, non secus atque nos uxo- 
res suas amabant et diligebant et vicissim ab iis ama- 
bantur et diligebantur. Testatur Historia, qua docemur, 
quingentis annis post Romam conditam nullas rei uxo- 
riae actiones fuisse, nullis fere matrimoniis divertenti- 
bus, testantur innumera quae nostram aetatem tule- 
runt monumenta, testantur sexcenta fidei, pietatis, 
caritatis, eastitatis exempla, testatur pulchrum illud 
quod Romae colebatur signum Pudicitiae, quod nefas 
erat attingi, nisi ab ea quae semel nupsisset, testatur 
quod ait Columella „nihil cernebatur in domo divi- 
„dum, nihil quod maritus aut femina proprium sui 
„juris diceret;" testatur denique Ictorum Romanorum 
matrimonii descriptio, qua nec elegantior nec con- 

cinnior reperiri potest „consortium omnis vitae, divini 
et humani juris communicatio. 

Fater familias qui vivus in domo dominium habebat, mo- 
riens uti legassit super pecunia tutelave rei suae ita jus 
erat. Poterat itaque levissima vel nulla de causa exhere- 
dare, quos occidere licebat. Qualis, sic denuo vociferantur, 
juris iniquitas! Tam maligne circa sanguinem suum ver- 
sari posse parentes, extraneorum forte delinimentis vel in- 
stigationibus corruptos ! Non animadvertunt denuo, qui jus 
Romanum carpunt, viguisse apud illos institutum, quo vix 
umquam fieri poterat, ut quis Uberis suis nil merentibus 
istiusmodi notam inureret. Viva nempe voce, coram po- 
pulo ad hoc in comitia vocato, testator testamentum suum 
nuncupans, debebat liberos suos exheredes facere. Num 
igitur verisimile existimatis, patremfam., qui cum vi- 
vus, tum post mortem justo honore apud cives suos 
haberi voluit, temere exheredaturum fuisse boni fru- 
gis liberos et sic summae crudelitatis et inhumani- 
tatis subire infamiam? Posterioribus quidem tempori- 
bus, testamenta non amplius palam nuncupabantur, sed 
coram paucis testibus scripto consignabantur. At quid 
tum juris erat? Tum nempe fingebatur is, qui nulla 
de causa liberos suos exheredasset, non sanae mentis 
fuisse et hoc colore totum illud testamentum quasi fu- 
riosi corruebat. 

Si denique quis ob pecuniam debitam pluribus credito- 

ribus esset addictus, partes secandi corporisque partiendi 
jus ac potestas erat. „De illa immanitate non lubetet piget 
„dicere." Sic Philosophus, legis XII tab. obtrectator. Sed 
quid Ictus? „nihil profecto immitius, nihil immanius 
„ nisi ut re ipsa apparet, eo consilio tanta poenae imma- 
„nitas denuntiata est, ne umquam ad eam perveniretur." 
„ Dissectum esse antiquitus neminem equidem nec legi nec 
„audivi." Videtis Auditores! qui de Romanorum ingenio 
et indole ex solis eorum legibus judicaturus sit, quam 
pravum et iniquum de iis ferret judicium. 

Vidimus, qua ratione fit, ut leges re omni vi destitutae 
ob nimiam vetustatis reverentiam specie immutabiles 
et immutatae videantur. Ab altera parte accidit, ut 
ingenio, indole, institutis populi postpositis, leges feran- 
tur neque temporibus quibus, neque hominibus ad quos 
accomodantur congruae existatque adeo inter eas et 
mores discordia, priore illa quam adumbravimus longe 
perniciosior. Quod quomodo contingit, paucis expona- 
mus. Non facile nimirum excogitari potest civitas, in 
qua non pro diversa ejus natura, inter varios civium or- 
dines iniqua constituantur jura. Sic v. c. in theocratica 
regiminis forma, ubi religio cum imperio cohaerens, 
principem sibi vindicat locum, penes illos qui sacris 
praesunt, cum esse censeatur omnium rerum divinarum 
atque humanarum notitia, est quoque omnium rerum 

potestas et arbitrium. Apud nationes bellicosas, qua- 
rum unicum fere est propositum, quam plurimas alias 
bello domare, qui maximum hostium numerum feriendo 
vel munitarum urbium moenia adscendendo, bonam 
sibi famam acquisiverunt, nobiles habentur partamque 
sibi nobilitatem ad posteros transmittuut. In civitati- 
bus denique mercaturae terrestri aut maritimae deditis, 
qui terras longinquas et incognitas peragrando easque 
patriae suae nomine occupando, ejus gloriam et opes 
ampUficarunt, inter nobiles aggregantur. Sic sponte 
sua et ex ipsius rei natura, varii ejusdem regionis in- 
colae varia utuntur cum dignitate tum auctoritate; et 
cum vix ulla reprehensione dignum videatur, eos qui me- 
ritis praecellunt, juribus quoque praevalere, sine ulla reli- 
quorum civium aut invidia aut ofTensione, nonnulla iis 
tribuntur privilegia, quae ceteris denegantur. Verum 
cum post aliquod longius aut brevius tempus, sacer- 
dotum mysteriis evulgatis ac cornicum oculis confixis, 
rerum notitia et scientia ad plures permanare coepit, 
cum illi, quorum majores res magnas gessissent, ipsi 
ignavi ac nihil agentes, arma tantum eum in finem ge- 
runt, ut foeda et crudelia in cives suos perpetrent, cum 
ex opibus et divitiis creverunt fastidium et arrogantia, 
cum denique privilegiorum abusus eo tendit, ut im- 
munitate illis data, qui ea minime indigent, ad reliquos 
redundent pleraque civitatis onera, tum ab omni parte 

audiuntur querelae et clamores, qui si tantum juris 
iniquitatem spectarent, vix esset, quod vitio verteretur ; 
sed semel irritata ac cupiditatibus incensa et obcaecata 
multitudo, non tantum iniquam juris, sed maxime in- 
crepat inaequalem fortunarum conditionem, quasi na- 
tura omnes ex eodem luto finxisset, hominum autem 
malitia et pravitas disparem singulis tribuisset sortem. 
Se nempe, quamvis diligentes, vix habere unde se suos- 
que sustentent, dum alii socordia otium terentes, domos 
ac villas aedificant, amant, potant, signa vasaque un- 
dique corradunt et quadrijugo curru et albentibus equis, 
ipsis labore sudantibus, in plateis et viis circumvehun- 
tur: haec autem quibus premuntur mala soli imperii 
formae et legibus esse tribuenda; modo omnium de 
plebe vox in comitiis audiatur, omnia brevi in melius 
reformatum iri et novum ab integro seculorum nas- 
citurum ordinem. Augent et amplificant hasce vulgi 
quaerelas, partim homines probi et honesti, sed qui pa- 
rum perspicaces, serio ac bona fida existimant, quae 
societati natura sua ac plerumque hominum vitiis 
inhaerent mala, solarum legum esse culpam quique 
adeo sibi blandiuntur, uno ictu atque impetu praesen- 
tem rerum statum everti et mundum novam prorsus 
posse induere faciem, partim illi, qui cum nihil habeant 
quod perdant, ex perditis rebus sibi lucruin quaerentes 
et specie populares omnia omnibus exprobrantes, mentes 

vulgi ad seditiones omniumquc rcrum conversionem 
incitant. Omnia sursum deorsum miscentur, mutatur 
imperii forma, jus vetus ac longo tempore consecratum 
temere abjicitur et pro eo, aliae super alias coacer- 
vantur leges novae, subitariae, tumultuariae, v. c. de 
suflragio cum infima plebe communicando, de novis 
tabulis, de possessionibus dividundis, de officinis pu- 
blicis, de societate operarum, de abolendo cultu, de 
reformandis fastis, de matrimoniis et divortiis, de 
exaequandis juribus spuriorum et legitime concepto- 
rum et denique multae aliae, quae quidquid babeant 
praeclari, boc uno exiguo laborant vitio, quod populus 
eas ferre non potest. Dixi, hanc morum legumque 
discrepantiam priore illa longe esse perniciosiorem. 
Quid enim fieri testatur cum veterum tum populorum 
recentiorum bistoria? Vix a tribunis suis concitata 
plebs, comperit, se vana spe fuisse deceptam et posse 
quidem subito leges et imperium tolli, non vero homi- 
num vitia et vitae civilis conditionem, cum et novas 
suas leges et suos legislatores abominatur, et omnes isti 
strepitus ac tumultus quo alio redeunt, nisi ut omnibus 
rebus perturbatis atque confusis, unus aliquis temerarius 
capessat rempublioam, qui cum tantum ferro valet, ut 
omnes sub suam ditionem redigat, hoc potissimum agit, 
ut eorum quae proxime gesta ac perpetrata fuerant, me- 
inoriam aboleat omniaque in pristinum statum reducat. 

Quin, cum homines ad extrcma nitantur, unicus fruc- 
tus quem impetuosi illi rerum novatores tulerunt, hic 
est, ut ea quae lente festinando, sine sudore ac sanguine 
post breve forsan intervallum impetrassent, nunc no- 
varum rerum rnetu onmibus injecto, vel in longissirnum 
tempus vel in infinitum diiTerantur. 

Alia causa qua fit, ut leges moribus non congruanl, 
posita est in legislatoris desidia inquam, an ignavia, qua 
leges non opportune, sed repente et prouti res incidit, eo 
demum temporis momento feruntur, quo summa aliqua 
imminere videatur necessitas idque neque totius rei 
quam spectant ambitu rite perspecto, neque ab omni 
parte perpensis et inter se comparatis commodis cum 
pristino iure conjunctis cum incommodis ex novo iure 
oriundis. Erat ante aliquot annos auctor quidam Gal- 
licus, qui venustum scripsit libellum de eo quod cer- 
nitur et non cernitur, in quo libello tam lepide quam 
vere demonstravit, quae ac quanta hominum societati 
infligantur vulnera eo, quod in plerisque quae oc- 
currunt negotiis, homines ad singulos tantum eftec- 
tus respicienles, id solum animadvertant, quod oculis 
perspicitur quodque ante pedes positum est, rerum autem 
naturam et causas, nec indagare velint, nec qua plerique 
sunt ingenii imbecillitate, si velint, possint. Quod cum 
universe verum est, tum in iure condendo observare licet. 

Est nempe boni ac providi legislatoris perpetuo ac 
constanter vigilando et investigando, secum reputare, 
quid ad juris emendationem valeat constituta seu mu- 
tata regiminis forma, quid nova quae quotidie in rerum 
usu existunt negotia, quorum nullae neque appellati- 
ones neque formae jure civili proditae sunt, quid deni- 
que id quod aliae cultiores gentes circa jus suum 
praestiterint quodque ut integrum vel partim reci- 
piatur, dignum est. Tum vero potissimum, cum videt 
aliquod in societatem irrepsisse malum, debet omnem 
suam curam et diligentiam adhibere, ne luxuriosius cre- 
scat aut latius serpat, idque cum explorando veram mali 
causam et originem, tum inquirendo, quodnam ex variis 
quae afferuntur remediis, cum maxima efficacitate mini- 
mum secum trahat incommodi. Quod si contra per iner- 
tiam malo oculos connivens, tempus opportunum di- 
mittit et factum quoddam inopinatum ac specie sua 
prae aliis conspicuum, vulgi animos repente percellit, 
subito undique oriuntur clamores, eam quae exstat 
legem, ne momento quidem amplius obtinere, ut civitas 
stet, intra brevissimum tempus novam rogari oporlere, 
et sic demum legislator e somno suo expergefactus, vel 
invitus cogitur ferre legem repentinam, quae dum 
uni quod imminere videtur malo occurrit, alia parit 
statim quidem non perspecta scd in posterum longe 
majora. 

Vetus urbi Romae fuit foenebre malum discordia- 
rum et seditionum creberrima causa. Cohaerebat hoc 
malum cum peculiari incolarum conditione, cum Ro- 
manorum vivendi genere, cum servorum multitudine, 
cum bellorum quae gerebantur frequentia, cum universo 
denique reipublieae statu, quem indicare nunc meum non 
est, sed quem funditus evertendum fuisse constat, si ma- 
lum quo de agitur, radicitus exstirpari voluissent. Vera 
autem ejus natura ac causa quum non fuisset perspecta, 
variis deinceps tribunitiis rogationibus usurarum modus 
fuit constitutus. At cum data aliqua opportunitate, ap- 
paruisset invitis istis plebiscitis, plebem aere alieno 
fuisseoppressam et demersam, tribunus plebis nescio quis 
tulit legem eamque (quis dubitat) plebs cupide scivit, 
ne omnino fenerare liceret, quin cum iis qui usuras 
exegissent per manus injectionem ageretur. Creditisne 
forte Auditores ! ab eo inde tempore generosos illos foene- 
ratores, egenorum commiseratione motos nummos suos 
sine ulla mercede mutuos dedisse? Audite Tacitum gra- 
viter ut solet. querentem „vetita usura multisque plebis- 
„citis obviam itum fraudibus, quae toties repressae miras 
,,per artes rursus oriebantur." Quis igitur fuit legis 
hujus repentinae effectus, nisi hic, ut partim adime- 
retur subsidium inopiae temporariae, quo vita com- 
munis egere nequit, partim per fraudes et vias occul- 
tas in perniciem eorum ipsorum quibus se succurrere 

existimassent, id perpetraretur, quod ne palam fieret 
intempestive prohibuerant? 

Aliud memorabile est exemplum ad idem argumen- 
tum pertinens, ex nostro iure desumtum. Seculum fere 
est ex quo inter peritos eonstitit, omnes leges foenebres 
penitus esse abolendas, eo potissimum argumento, quod 
quantum pro usu peeuniae numeratae ut pro alterius 
cujusvis mercis, cui pecunia est annumeranda, solvi 
debeat, non a legislatoris arbitrio pendere, sed totum 
istud negotium contrahentium voluntati relinqui opor- 
teat. Qua doctrina quamquam universe probata, tamen 
lex nostra foenebris cum omni damno ei cohaerente, in 
patria nostra vigere perseveravit, donec ante paucos 
aliquot annos in Anglia repente exstitit inopia num- 
maria, qua in rerum commercio usurarum modus in 
immensum creverat. Quo facto cornmotus legislator 
subito scivit, ut in infinitum foenerare liceret. Sed 
hac repentina lege inconsiderate et festinanter ferenda, 
obliviscitur, aliam superesse legem eodem prorsus fun- 
damento tollcndam, quae vetat, quominus exceptis qui- 
busdam casibus usurarum usurae exigantur statuitque 
ut semper anatocismus sit anniversarius, adeo ut nunc 
de usuris utamur jure, quod nec sanis oeconomices 
principiis congruit nec sibi ipsum constat. 

Aliud desidiae genus cujus se reos faciunt legisla- 

tores, hoc est, quod leges quae nonnisi temporalem 
habuerunt necessitatem, diu postquam causa ferendi 
cessaverit obtinere patiuntur, quamquam nemo amplius 
eas cogitet, nedum obedientiam iis praestet. Sic v. c. 
vel hodieque apud nos superest lex, qua quis vetatur 
filio filiaeve praenomen dare, nisi sit unum ex illis 
quae vel occurrunt in variis quae dicuntur calendariis, 
vel innotuerunt ex veteri historia, quam scilicet cujus- 
vis pagi officialis ut digitos suos nosse debet. Aliam 
legem ad quam exempli causa provoco, memoriae 
quaeso! vestrae mandate. Nam omnes fere qui hic 
adestis, quin et vos collegae aestumatissimi, qui pu- 
blice jus profitemini, quotidie in jus committitis. Gavit 
nimirum constitutio regia rite promulgata, ne quis eum 
qui alibi domicilium habet (etiam si pater materve 
filius filiave sit) vel per unam noctem hospitem reci- 
piat, nisi intra sex horas post ejus adventum certiorem 
fecerit magistratum municipalem curaveritque hospiti 
suo exhiberi instrumentum, continens praenomen, no- 
men, vitae genus recipientis et ejus qui recipitur quoque 
instmmento commorandi venia nonnisi in quatuordecim 
dies indulgetur. Vix profecto credibile, in patria nostra 
quae est meritoque habetur libertatis amantissima, non 
licere quodvis praenomen liberis suis dare, vel proximum 
cognatum per unam noctem, nisi venia impetrata hos- 
pitem recipere. Et tamen res ita sese habet. Prima quippe 

lex originem traxit a eonversione rerum superioris seeuli, 
quo homines delectabantur praenominibus non a per- 
sonis, sed a rebus inanimatis, potissimum a libertate, 
fraternitate et aequalitate repetitis, vel talibus, quae alia- 
rum familiarum idque nobilium erant nomina. Perversam 
illam consuetudinem cum pertubationi ansam praebuis- 
set, sapienti consilto cohibendam esse existimaverunt. 
Decretum regiuin de hospite non recipiendo, fuit editum 
ante quadraginta annos, quo tempore cum Belgis finitimis 
gerebatur bellum et metus intercesserat, ne transfugae et 
proditores aliunde advenae, civitati periculum adferrent. 
At vero apud nos qui liberi et aequales esse quam 
videri malumus, quique non tam cupide nobilitatem sec- 
tamur, ut malis artibus nos in eam insinuare velimus, 
neminem facile libido capiat praenomina eligendi, quae 
nonnisi ridiculae ostentationis speciem prae se ferant. 
Cum Belgis nobiscum est pax, foedus et amicitia. 
Constitutio tamen regia ad hunc usque diem in diariis 
publicis fulget fulgebitque, donec ab uno alterove pagi 
forte magistratu unum ex municipibus vexaturo, ex 
annalibus eruetur, et condemnatione judicis secuta uni- 
verse ad libertatem proclamabunt '). 



i) Posl hanc orationeiu hahitam aliquis me admomiit, constitutionem illam 
abrogatam fuisse die 2 m. Decembris anni 1858. 1'arum tamen hoc ad argumen- 
tum propositum, <juum verum maneal, legem tcmporariam viginti annos post- 

Causis denique legum a moribus diserepantiae et 
haec est adnumeranda, quod populus qui illis utitur, 
non sponte eas sibi seivit, sed potius invitus ab alio 
populo, cujus sub ditionem fuit redactus sibi obtrusas 
recepit. Victor enim parum sollicitus de eo quod victo 
expediat ejusque institutis aptum sit, id tantum agit, 
(cum pro ratione slet voluntas), ut hic per leges quo- 
que secum coalescat. lam credideritis, simulatque turpi 
jugo collum fuerit eroptum, pristina et patria jura qua- 
tenus ab usu et utililate fuissent probata, postliminio 
restitui, contra ex peregrino et obtruso jure id stalim 
antiquari, quod nec justum habuit initium nec diu- 
tius vivendi habet rationem. Sed ecce! denuo culpabi- 
lem tarditatem legislatoris patientis, ut ejusmodi leges 
quasi gloriosa servitutis monumenta in statu suo rema- 
neant. Quod cum alibi factum videmus, tum etiam in 
patria nostra a GALLIS subacta, damno nostro oxperti 
sumus. Negari utique nequit, nobis juris ordinandi arte 
haud sane conspicuis, feliciter contigisse, quod per ad- 
versam nostram fortunam, liberati tandem fuimus variis 
illis ac diversis statutis et consuetudinibus, quae in va- 
riis reipublicae nostrae partibus olim obtinuerant, quod 



quam ferendi cansa ccssivcrat, vignrem suum cbtinuisse rruslraqiie aileo civium 
liberatetn impedivissc. 

si factum nun esset, forsitan et nune gauderemus tot 
juribus, quot sunt in regno nostro provinciae, urbes, 
vici, pagi. Sed ab altera parte nemo inficias ibit, hunc 
quem tulimus fructum, longe uberiorem futurum fuisse, 
si brevi post recuperatam libertatem a lcgislatore dili- 
gens inquisitio fuisset habita de iis quae retinenda et 
quae respuenda essent. Quod cum facere supersederet, 
remanserunt remanentque inepta et absurda, quae tan- 
tum civitati attulerunt damnum, ut ejus vestigia vel 
hodieque cernantur. Duobus defungar exemplis. Inter 
plures alias leges et ea a Gallis fuit introducta, qua 
statutum, ut qui septem genuisset liberos, posset unum 
ex maribus qui decimum aetatis annum attigissct, adsig- 
nare summo imperio publicc alendum et educandum. 
Lex, ut facile intelligitur, temporis causa lata, ut pre- 
mio quodam procreationi oblato, incolarum numerus, 
continuis ac non interruptis bellis exhaustus, augeretur 
simulque liberi isti a patria, ut eleganter Galli, adop- 
tati, malure in lyceis militaribus imbuerentur discipli- 
nis. Apud nos tantum abfuit, ut quis incolarum nume- 
rum artifteiose augeri optasset, ul plerique potius que- 
rerentur, tot ac tantos essc fruges consumere natos, 
neque ita gloriae militaris sumus avidi, ut quam pluri- 
mos ad militiam armatam incitandos esse censeremus. 
Nihilominus per triginta et quod excedil annos, substitit 
haec lex Papia Poppaea, quae a Romanorum eo tantum 

differebat, quocl haee aerarium locupletaverat, dum 
nostra, postquam abundanti fertilium patrum copia 
nobis quadringentis millibus constiterat, fiscum ad in- 
citas redegisset, nisi post varios casus et multa discri- 
mina rerum fuisset abrogata. Sed haec non nisi pecu- 
niaria fuit jactura. Longe majus detrimentum cepimus 
ab alia lege napoleontica. Eam signiiico, quae prohi- 
buerat, ne plures quam viginti homines sive quotidie sive 
stato die sine venia imperantis coirent, religionis, arti- 
um colendarum aut de rebus publicis disserendi causa. 
Lex utpote coercens naturalem coeundi libertatem 
et tyrannidem redolens, per se vituperanda. Habebat 
tamen quod excusationem merebatur reputantibus, illi 
qui eam tulerat, ob oculos versatos fuisse coetus illos 
et conventus et sodalitia, quibus perditi homines ad 
omne facinus parati, concionando quotidie plebem ad 
tumultus et caedes intlammabant. At vero longe 
aberat tempus, mutata ratio. Quid igitur statuendum 
de legislatore nostro, qui cum ei res fuisset cum po- 
pulo quieto, pacato et ab omni seditione abhorrente, 
nihilominus per signitiem suam passus est, ut istius 
legis obtentu homines, qui in nullum scelus se ob- 
strinxissent, nisi quod Deum suo more colendum esse 
existimarent quique non occulte ac per noctem quasi 
Bacchis initiarentur, sed palam ac sub dio precationis 
carmina suo ritu funderent, utpote seditiosi ac facine- 

rosi ld jus raperentur, mulctarenlur, et ni solvereiit 
in carcerem detruderentur. Utrum hisce poenis intli- 
gendis, numerus eorum qui huic sectae fuerant addieti, 
ab eo inde tempore diminutus fuerit, ipsi judica- 
tote. Istiusmodi vero poenas infligi potuisse iis, quo- 
rum unicum crimen erat, quod crimine carerent id- 
que in patria nostra ante tria secula libertatis reli- 
giosae fautrice, satis abundeque probat, quam verum 
sit id quod dici solet, plus aliquando societati, culpa 
et negligentia, quam per dolum et fraudem afferri 
praejudicii. 

Quod si ea quae attulimus, haud improbabiliter sunt 
disputata, sic forte quis quaeret, verum esse non po- 
test, id a quo initium fecimus, nempe cujusvis populi 
naturam et indolem optime cx ejus legibus cognosci 1 ? 
Imo nil magis verum, modo judicium non dirigatur, 
nec norma exigatur ad singulas quae nobis sese obji- 
ciunt leges, nulla habita ratione aliorum institutorum, 
quae earum vim temperant et moderantur, sed potius 
sic statuatur, prouti populus leges suas aut ad suae 
aetatis, ingenii, morum, vivendi rationem conformare 
valeat, aut contra plurimas quarum fundamentum est 
eversum aut ratio evanuit, integras intactasque manere 
sinat, ita eum vel vigoris virilis, vel senescentis aeta- 
tis testimonium praebere. Vix enim quid periculosius 

excogitari potest, quam si leges aut contemtae ja- 
ceant, aut a plerisque eludantur. Et quo quaeso! jure 
legislator a subditis obedientiam exigat, quum suaipse 
culpa a se deflecti patiatur? Quum praeterea vera li- 
bertas eo constet, ut omnes legum servi simus, ea qua 
plerique se legibus solutos esse censere possint, non 
est vera et unice optanda libertas, sed effrenata pec- 
candi licentia. 

Ad quodnam populorum genus nostrum referam'? 
Piget dicere. Quidquid nobis sumamus, literas, mul- 
tarum artium disciplinam, plurimas animi ingenii- 
que dotes, in jure nostro ordinando neque multum 
profecimus, neque pari gradu cum aliis gentibus, prae- 
cipuc cum Germanis qui ceteris omnibus palmam prae- 
ripuerunt, progressi sumus. Cujus rei causas explanare 
meuin non est, eo minus quod cum alio loco et opportu- 
nitate de eodem argumento verba feci, tum etiam quod 
jam melior nobis illuxit dies. Sentimus, quo laboramus, 
malum, et adhibentur remedia, de quorum efficacitate, 
ni omnia fallunt, non est quod desperemus. Unum 
hoc addere liceat, quod pertinet ad ofiicium eorum qui 
jus dicunt. Prava nempe et non satis exagitanda est 
consuetudo nonnullorum, qui, cum illis jus est di- 
cendum secundum legem ipsorum judicio duram vel 
iniquam seu vulgo contcmtam, eam, ut ajunt, mollius 
interpretantur, revera autem tlectendo et torquendo, 

ejus vim tollunt vel diminuunt, quod neque gravis ne- 
que sapientis est judicis. Praeterquam enim quod sic 
legislatoris sibi arrogans personam, confundit duo of- 
ficiorum genera, quorum separatione continetur firmis- 
simum libertatis hodiernae praesidium, id necessario 
accidit, ut leges quamvis ineptae, ea ipsa de causa, quod 
perniciosa earum vis vulgi oculos non ferit, durare per- 
severent. Imo quo durior et iniquior videtur lex, eo 
magis judicis est, curare, ut illi qui ea utuntur, malum 
inde oriundum sentiant et experiantur, et quidem eum 
in finem, ut ejus abrogatio quantocius ab omnibus ef- 
flagitetur. Quodsi denique legislatoris virtus est impe- 
rare, vetare, officium jus dicentis est, legi obtemperare 
et secundum eam judicare, quod quo religiosius fiet, 
eo magis bonarum legum reverentia omnibus inculca- 
bitur, malarum quo strictior erit observatio, eo bre- 
vior futura est vita. 



Lex me jubet ut enarrem ea, quae me Rectore Acade- 
miae laeta ac tristia acciderunt. Ad haec referoquod e me- 
dio vestro Curatores! excessit vir Amplissimus van der 
hetm van nuiVENDUKE,vir antiquae virtutis, vereNeerlan- 
dus. Tllustri genere natus, liberaliter educatus, in hac nos- 
tra Academia literis humanioribus et juris doctrina insti- 
tutus, poslquam juvenis pro patria arma gessisset, deinde 

in militia togata eum se praestitit, qui ad summos in re- 
publica honores, non alioruni gratia, sed ipsius peculiari 
rerum administrandarum peritid proveheretur. Patricius, 
nobilis et optimatium partibus addictus, vetera tueri 
quam nova probare malebat, sed erat in illo viro ea 
fides, ea constantia, is justi nmor, ut vel qui ab adversa 
parte steterunt eum colerenl ar suspicerent. Amabat 
patriam, amabat Academiam, amabat literas: pie ejus 
memoriam colamus. 

Successisti in ejus locuin vir amplissime v. bylandt! 
qui jam ante aliquos annos eodem munere functus, cuna 
propter absentiam reipublicae causa, eo abdicandum esse 
censuisses, nunc cessante causa, jure postliminii pristi- 
tiam dignitatem recepisti. Gratulor libi honorcm restitu- 
tum; per omniajam dudum experto, Academiam nostram 
commendare necesse non videtur. 

Viros amplissimos PH1LIP8E et METELERKAVP utrum- 
que morlio ess» 1 implieitos dolomus. Ul brevi ad bonam 
valeludinem i-edeant, ex animo oplamus. Vos reliquos 
curatores incolumes hic adesse, nobis omnibus gaudio 
est. Ea etenim qua<; studiis nostris promovendis inser- 
viunt, ita a vobis geruntur et curantur, ut nulla umquam 
difficultato, ne lisci quidem angustiis vos deterreri pa- 
tiamini, quo minus ea consequamur, quibus Academiae 
salus continetur. Vobis adeo acceptum referimus, quod ap- 
paratus academicus rite esl instructus et bene ornatus. 

Bibliotheca, cui omnera suam diligentiam et curam 
impendit Cl. pluygers, in dies locupletatur et summa 
liberalitate omnibus desiderantibus aditum sui pate- 
facit. 

Hortus botanicus ab utilitate et suavitate probatus, 
mox ornabitur novo insrumento plantis aquatilibus eo- 
lendis apto. 

Specula Astronomica, quid et quantum praestet, ne 
quaeso! rogate Kaiserum nostrum, virum prae ceteris 
eximium, sed tantum a semet ipso exigentem, ut cum 
omnibus semper, sibi numquam satisfaciat, quin si 
ipsum querentem audiatis, se frustra sudasse et pleros- 
que vitae suae dies perdidisse vobis narrabit. Ne ullam 
fidem ei habetote Auditores! si de specula et de specu- 
latore quid verum sit, scire velitis, rogate eos qui in 
toto docto literarum orbe harum rerum sunt judices. 

De Nosocomio cessant querelae, a quovis rectore quo- 
tannis ut carmen necessarium repetitae. Opus quidem 
nondum est perfectum, „nullum enim, ut ait Ictus, bal- 
„neum, aut theatrum, aut stadium fecisse intelligitur, qui 
„ei propriam formam, quae ex consummatione contin- 
„git non dederit." Sed arridet nobis spes, fore, utintra 
breve tempus omnibus copiis instructum erit aedificium 
patria, Academia, summo boeriiavenii nomine, cujus 
statua ornabitur, dignum. 

Quod cum fiet, cui id magis debebitur, quam tibi 

Cl. evf.rs, de cujus salute ut fuere qui superiore anno 
desperarent, sic te hodie integris corporis animique 
viribus nobis interesse omnes gaudemus. Tu enim, ut 
alia tua taceam, tuo indefesso et numquam interrupto 
labore, rogando, petendo, flagitando, blandiendo, polli- 
cendo, minitando, id tandem impetrasti, quod alii ante te 
frustra conati erant, ut usu aegrotantium et discentium 
et docentium eximeretur illud quod nuncupabatur qui- 
dem Nosocomium, sed de eujus tristi habitu et corr- 
ditione, una omnium eruditorum erat vox, quin de quo 
nonnulli ominabantur. si forte (quod Deus averteret), 
vehemens aliquis morbus per urbern grassaretur, ad 
illud accommodatum iri, quod cecinit poeta: 

Spem deponite vos, miseri qui acceditis, omnem. 

IToc tu omen a nobis avertisti et Academiae novum 
splendorem adjici curasti, cum quo tuum nomen per- 
petuo erit conjunctum. 

Professores, viri clarissimi! Quum hanc qualem- 
cunque concinnarem oratiunculam, sperabam fore, ut 
mihi gratulari possem, hoc anno collegarum nemin 
esse parentandum. Spes me fefellit. Obiit nudius tertius 
Hengelius noster, senex ille venerandus, quem nisi va- 
num fuisset votum, omnes irnmortalem optavissemus. 
Nerno a me expectabit, ut equidem lrodie vel vitam ejus 
narrem vel laudes celebrem. Impossibilium, ut nos di- 

cimus, nulla est obligatio, nisi forte quis, quod ego 
impium ac nefas ducebam, ut colligendo ac scribendo 
mortem summi viri representarem maluisset. Attamen, 
quod ego, si sors ita tulisset, aliorum auctoritate et ore 
iocutus essem, longe melius, ut mihi blandior, proximo 
anno ex sua ipsius scientia dicturus est, vir Clarissimus, 
Theologus eximius et in Historia Ecclesiae Neerlandae 
ita versatus, ut nemo profecto futurus sit, qui mea 
adscititia quodammodo desiderabit. 

Quamquam autem non morte, unus re ex numero 
nostro eximitur, quem minime omnium eximi voluis- 
semus. Tu, Clarissime de wal, invitus invitos deseris. 
Invitos inquam. Dicam enim quod sentio. Te cariorem 
Collegam numquam habuimus, te cariorem Praecepto- 
rern, testes estote qui hic adestis omnes! nulli umquam 
habuere discipuli. Et quid mirum? Quamquam in hac 
Academia neque institutus neque instructus, inde ab 
adventu tuo, eam ita in amore et deliciis habuisti itaque 
noster eras et noster mansisti, ut persuasum mihi sit, 
quum e conspectu nostro aberis, collegaium quemque 
eo animo affectum iri, quasi sentiat aliquem ex coetu 
nostro deesse, quem deesse numquam oportuerat. At 
vero duo sunt, quae nobis solatium afferant. Primum, 
quodte vivum quidem desiderabimus, non mortuumluge- 
mus. Vivis, imo etiam in Senatuin venies designabisque 
oculis tuis unumquemque nostrum, ad veterem quae no- 

bis tecum intercessit necessitudinem retinendam et cor- 
roborandam. Alterum est, quod otium tibi cum summo 
honore et dignitate concessum, conjunctum est cum 
ejusmodi negotio, quo nec jucundius, nec gravius tibi 
umquam mandari potuit. Et profecto, si umquam ars eli- 
gendi defuit iis, qui regis a consiliis sunt, non utique 
defuit tum, quum te praeponerent quinque-viris legibus 
poenalibus scribendis. Quem enim potiorem te nomi- 
nare potuissent,qui cum per plures annos magnoomnium 
applausu jus poenale professus, tum magistratus usu 
expertus es, quid ei morbi vitiive sit quique praeterea 
ea es animi mansuetudine, ut nec omnia peccata paria, 
nec omne delictum nefarium scelus habiturus sis? Uti- 
nam D. 0. M. tibi suppeditet vires, quibus opus, fausto 
omine inchoatum, ieliciter ad linem perducas tibique 
et patriae condas monumentum, de quo longe meliori 
jure quam Livio de Romanis, gloriari licebit, nulli um- 
quam genti quam Neerlandae mitiores placuisse poenas. 

Locuples utique ad te Glarissime modderman! perve- 
nit hereditas, sed non sine sacris. Qualiscunque enim 
de te nos teneat expectatio (et est magna), quidquid in 
posterum ages, cum meritis auctoris tui comparabitur. 
Sed bono sis animo! Ex Wallii disciplina et ipse pro- 
fectus, et hujus tibi imaginem ob oculos ponens, a te 
ipso, quem doctissimum et probatissimum olim cogno- 
vimus discipulum, non detlectes. 

Tibi, Clarissime rijke, gratulor festum, quem cele- 
brasti ejus diei, quo ante hos viginti quinque annos 
professoris munus suscepisti. Quod quamvis feliciter 
tibi tuisque contigerit, vix tamen est, quod magnae 
tibi laudi vel gloriae ducam. Unicuique enim, modo 
ad tuam aetatem pervenerit, idem contingere po- 
test. Hoc nomine te beatum praedico, quod praeter- 
quam quod doctrinae curnulus tibi acccssit, semper 
idem mansisti, quod eodem tu quo olim flagras stu- 
diorum ardore, eodem erga disciplinam tuam et disci- 
pulos tuos amore. Sit tibi in posterum quoque vita 
felix, diu diuque maneas Academiae nostrae decus et 
ornamentum ! 

Glarissimi zaaijer et roogaard! Dignitatis ratione 
habita, varia sunt Professorum geneia et species. Sunt 
qui honorarii dicantur, titulo ac nomine tenus. Sunt 
extraordinarii iique denuo yel cum suflragio vel sine 
suflragio. Sunt denique optimo jure Professores. Ad 
hos sero quidem, sed tandem relati estis. Sero inquam; 
saepe enim de hoc suggestu dictum et repetitum est, 
in fraudem legis et extra ordinern creari Professores 
Extraordinarios, quibus ordinaria docentium officia et 
munera injungantur. Quoad vos injuria sublata est, 
lam aequo nobiscum jure utamini! 

Ad vos me converto, laudatissimi adolescentes, ex 

quibus cheu! unus desideratur, Ornatissimus boscii 
van drakenstein, juvenis, ut apparuit ex eleganti li- 
bello, ab illo superiore anno eoncinnato, bonae intlolis et 
spei. Gravi morbo correptus, matrem suam, matronam 
spectatissimam, orbam, vobis amicis et sodalibus mag- 
num sui desiderium reliquit. 

Sed ad laetiora transeo. Albo studiosorum incriptus 

est GUILIELMUS, ALEXANDER, CAROLUS, HENRICUS, FREDE- 

ricus, Regis Augustissimi filius, Neerlandiae Princeps. 
Laetamur et gloriamur. Laetamtuy quod inde omnibus 
apparere potest, quantum Rcgiis parentibus curae cor- 
dique sit, ut filii sui in amplissimo dignitatis gradu 
locati, non solum armis decorati, sed etiam a doctis 
et a doctrina instructi ad rempublicam accedant. Glo- 
riamur, quod Augustissimus Rex lubentissime et sine 
ulla animi sollicitudine, alterum carissimum sibi pignus 
cornmisit fidei Academie . Lugduno-Batavae et praeci- 
pue corum virorum institutioni, qui exemplo suo osten- 
derunt et quandocunque opus erit, denuo ostendent, 
cuin summa reverentia regiae majestati debita, libere 
sentiendi et quae sentias dicendi libertatem optime 
consistere. 

Utitur et delectatur, ornatissimi commilitiones! ves- 
tra consuetudine Illustrissimus Frinceps, idquejureme- 
ritoque vestro. Tam bene enim universe morati ostis, 
ut tuto inter leges obsoletas, de quibus disputavi, eam 

retulerim, quae Rectori Magnifreo jus facultatemque 
tribuit, vestrum quemque vel in eoenaculum suum re- 
legandi, vel in custodiam conjiciendi. Mihi non tantum 
nulla tali poenae severitate, sed ne levi quidem admo- 
nitione per totum huncce annum opus fuit, quae una 
est ex causis, quae mihi munus gravissimum simul ju- 
cundissimum reddiderunt. 

Gelebravistis solennem vestrum festum quinquenna- 
lem hilariter, jucunde, modeste, quo denuo probastis 
sensum pulchri, venusti et honesti, quo semper con- 
spicui fuistis, ne nunc quidem in vobis desiderari. 

Ludere, psallere, cantare, saltare scitis, sed ita, ut 
ubi seria sunt agenda, non minus promti ac parati si- 
tis. Vix enim post festum celebratum percrebuerat, 
bellum exarsisse inter duos populos viris armisque 
potentes, quum nonnulli ex vobis volaverunt ad cas- 
tra camposque sanguine madenles, non quidem armis 
dimicaturi, sed tamen haud sine vitae periculo, ubi- 
cunque desideraretur, opem, auxiliurn laturi miseris af- 
flictisque, aegrotantibus et sauciis. Macti virtute estote 
generosi juvenes! Fremant licet omnes bellorum fau- 
tores, sive reges sive caesarum nominc insignes, inva- 
dere possessiones alienas et incolas finibus expellere, 
devastare urbes, conilagrare pagos, depopulari agros, 
violare mulieres, trucidare senes imbecillos, jugulare 
infantes teneros et innoxios, haec omnia, quidquid ca- 

nant poetae et ipsi vanae gloriae umbra arrepti, sunt 
inhumana, barbara, horribilia, abominanda. Vos potius, 
relicta hac alma musarum sede, in longe alia incum- 
bite. Vos potius curate, ne consultores vestri capiantur, 
ne incuria hominum morbi exoriantur vel propagen- 
tur, ut melius cognitis perspectisque naturae legibus, 
promoveatur agricultura, mercatura et inter cultio- 
res gentes commercium, ut magis magisque colatur 
Dei hominumque amor, ut denique alumni vestri im- 
buantur iis disciplinis, quae mores molliunt, nec si- 
nunt ess(? feros. Hisce pacis artibus colendis, et longe 
melius hominum saluti, commodis et utilitatibus con- 
suletis, et vobismet ipsis eam conciliabitis laudem et 
gloriam, quae cum non inani virtutis specie, sed vera 
humanitate nitatur, erit sempiterna, in omne aevum 
duratura. 

Nil restat, nisi ut quod ipse habui imperium et po- 
testatem tibi et in te transferam, Clarissime uauwen- 
hoff! qualem virum successorem mihi designatum, 
non est quem moneam: Caveat Rector, ne quid 
detrimenti capiat Academia. 

I) i x 1. 

